Id-Deċiżjoni tal-Kummissjoni
tas-16 ta’ Settembru 1997
dwar xi miżuri ta’ protezzjoni fir-rigward ta’ ċerti prodotti tas-sajd li joriġinaw fiċ-Ċina u li temenda d-Deċiżjoni tal-Kummissjoni 97/368/KE
(Test b’rilevanza għaż-ŻEE)
(97/620/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/675/KEE ta’ l-10 ta’ Diċembru 1990 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq prodotti li jidħlu fil-Komunità minn pajjiżi terzi [1], kif l-aħħar emendata bid-Direttiva 96/43/KE [2], u b’mod partikolari l-Artikolu 19,
Billi, ma’ l-importazzjoni tal-laħam tad-denb tal-gamblu ta’ l-ilma ħelu msajjar li joriġina fi stabbiliment ta’ proċessar fiċ-Ċina, ġiet individwata l-preżenza ta’ Vibrio cholerae;
Billi l-preżenza ta’ Vibrio cholerae fl-ikel hija riżulat ta’ prattiċi iġjeniċi ħżiena qabel u/jew wara l-ipproċessar ta’ ikel u tista’ tkun ta’ riskju għas-saħħa tal-bniedem;
Billi l-importazzjonijiet ta’ prodotti mill-istabbiliment konċernat fiċ-Ċina m’għandhomx għalhekk jitħallew aktar;
Billi spezzjonijiet tal-Komunità fiċ-Ċina u r-riżultati ta’ kontrolli fil-postijiet ta’ spezzjoni fil-fruntiera tal-Komunità urew li jista’ jkun hemm riskji għas-saħħa f’dak li għandu x’jaqsam mal-produzzjoni u l-ipproċessar tal-prodotti tas-sajd;
Billi d-Deċiżjoni tal-Kummissjoni 97/368/KE dwar xi miżuri protettivi fir-rigward ta’ ċerti prodotti tas-sajd li joriġinaw fiċ-Ċina [3], kif emendata bid-Deċiżjoni 97/587/KE [4], tiddisponi għal projbizzjoni fuq l-importazzjoni ta’ prodotti tas-sajd friski li joriġinaw fiċ-Ċina u għal obbligu li prodotti tas-sajd iffriżati jew proċessati li joriġinaw fiċ-Ċina jistgħu jiġu sistematikament sottomessi għal eżami mikrobijoloġiku;
Billi d-Deċiżjoni 97/368/KE għandha tiġi riveduta qabel it-30 ta’ September 1997 u fuq il-bażi tas-sejbiet preżenti għandu jkun hemm bżonn li jittawwlu l-miżuri previsti f’din id-Deċiżjoni sat-28 ta’ Frar 1998;
Billi l-miżuri previsti f’din id-Deċiżjoni huma konformi ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Din id-Deċiżjoni għandha tapplika għal prodotti tas-sajd, friski, iffriżati jew proċessati, li joriġinaw miċ-Ċina
Artikolu 2
L-Istati Membri għandhom jipprojbixxu l-importazzjonijiet ta’ prodotti tal-ħut, fil-forom kollha, li joriġinaw fl-istabbiliment li ġej fiċ-Ċina: Yangcheng Fengbao Aquatic Food Co. Ltd. (Kodiċi ta’ l-Impjant Nru 3200/02226).
Artikolu 3
Fl-Artikolu 6 tad-Deċiżjoni 97/368/KE id-data 30 ta’ Settembru 1997 għandha tiġi sostitwita bit-28 ta’ Frar 1998.
Artikolu 4
L-Istati Membri għandhom jemendaw il-miżuri li japplikaw fir-rigward ta’ l-importazzjonijiet miċ-Ċina sabiex iġibuhom konformi ma’ din id-Deċiżjoni. Huma għandhom jinfurmaw lill-Kummissjoni b’dan immedjatament.
Artikolu 5
L-infieq kollu li jkun sar permezz ta’ l-applikazzjoni ta’ din id-Deċiżjoni għandu jkun a karigu tal-kunsinnatur, tal-kunsinnatarju jew ta’ l-aġent tagħhom.
Artikolu 6
Din id-Deċiżjoni hija indirizzata lill-Istati Membri.
Magħmula fi Brussel, fis-16 ta’ September 1997.